《行人杨宗德奉命之秦府便道寿亲》
明代·王缜

绛老悬弧初度日，佳儿弭节到家时。天将此会全思义，世有何人不孝慈。

昼锦堂前歌舞沸，紫霞杯里岁华迟。八旬蔗境知无限，五百椿年可是期。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。